<?xml version="1.0" encoding="utf-8"?>
<page xmlns="http://projectmallard.org/1.0/" type="topic" id="feature-shell" xml:lang="hu">
 <info>
  <link type="guide" xref="index#feature"/>
  <desc>A biztonsági mentések előtt és után futtatandó parancsok beállítása</desc>
 
    <mal:credit xmlns:mal="http://projectmallard.org/1.0/" type="translator copyright">
      <mal:name>Úr Balázs</mal:name>
      <mal:email>ur dot balazs at fsf dot hu</mal:email>
      <mal:years>2022, 2023, 2024.</mal:years>
    </mal:credit>
  </info>
 <title>Parancsok</title>
 <p>Lehetőség van parancsok futtatására a mentések előtt és után. A beállításukhoz nyissa meg a <guiseq><gui>Menü</gui><gui>Biztonsági mentés beállításai</gui></guiseq> ablakot. Használja a start gombot, és próbálja ki a parancsot biztonsági mentés futtatása nélkül.</p>
 <p>A <em>pre-backup</em> parancs közvetlenül a biztonsági mentés elindulása előtt kerül végrehajtásra. Használható adatbázis-mentések elvégzésére, a fájlrendszerről készült pillanatképek készítésére és még sok másra.</p>
 <p>A <em>post-backup</em> parancs a <cmd>borg create</cmd> meghívása után, de a régi archívumok törlése előtt kerül végrehajtásra. Ez a parancs használható a <em>pre-backup</em> parancs által elvégzett műveletek utáni takarításra, vagy olyan műveletek futtatására, mint például értesítés küldése a biztonsági mentés eredménye alapján.</p>
 <p>Mindkét parancs <cmd>bash</cmd> parancsértelmezőn keresztül kerül végrehajtásra, és a biztonsági mentéssel kapcsolatos kontextus környezeti változóként érhető el. A munkakönyvtár a felhasználó saját könyvtára. A <em>post-backup</em> parancs szintén rendelkezik a biztonsági mentés sikerességével vagy sikertelenségével kapcsolatos információkkal, beleértve a biztonsági mentés statisztikáit is. Nézze meg a beállításokban lévő buboréksúgót az elérhető környezeti változókért.</p>
 <p>A nem nulla kilépési kóddal történő kilépés hibaüzenettel megszakítja a további biztonsági mentési műveleteket. A szabványos hibakimenet látható lesz a <gui>Biztonsági mentés információs</gui> ablakban a <gui>Biztonsági mentés</gui> lapon.</p>
 <note>
  <p>Több parancsot is futtathat, ha <code>;</code> karakterrel választja el azokat egymástól. Ajánlott az összetettebb parancsfájlokat külön fájlban tárolni, például a saját könyvtárban.</p>
 </note>
</page>
